Mária Filep in 2014
Magyar: A felvétel 2014. augusztus 19-én, Sopronpusztán készült. A Páneurópai Piknik 25. évfordulója. Az osztrák-magyar határon tervezett szalonnasütést – amit a későbbiek során a szervezők Páneurópai Pikniknek neveztek át – a résztvevők törekvései és számos véletlen egybeesése világtörténelmi jelentőségű eseménnyé tette. 1989. augusztus 19-én a magyarországi Sopronkőhida és az ausztriai Szentmargitbánya között megrendezett Páneurópai Pikniken több száz NDK-állampolgár használta fel a pikniket és a határ átmeneti megnyitását arra, hogy Nyugatra szökjön, ami a későbbiekben nagy hatású, a Közép-Európai térség hatalmi egyensúlyára is kiható folyamatok elindítója-felerősítője lett. A Közép Európai térség 1989-ben 1989-ben a magyar állampolgárok már világútlevéllel rendelkeztek, ami lehetővé tette hogy elhagyják Magyarországot. A nyugati határszélen húzódó műszaki határzár ily módon Magyarország számára feleslegessé, anakronizmussá vált. A magyar kormány döntést hozott a műszaki határzár lebontásáról és 1989. május 2 -án be is jelentette, hogy a műszaki határzár lebontását megkezdte, már csak rövid szakasza áll fenn, aminek lebontása rövidesen megtörténik. Ez a bejelentés és az ezt erősítő infomációk egyre erősödő kelet német áramlást irányított Magyarországra. A Magyarországra tízezrével érkező, hazatérni nem kívánó NDK menekültek a szabad átkelés lehetőségére várva megszállták a kelet német nagykövetséget és konzulátust. A ötlet és a megvalósítás tervezett programja: Az osztrák-magyar határon rendezendő szalonnasütés ötletét Mészáros Ferenc, a Magyar Demokrata Fórum Debreceni szervezetének tagja vetette fel 1989. június 20 -án Debrecenben, egy Habsburg Ottó által tartott előadást követő vacsorán. „Az asztalnál Habsburg Károlylyal arról beszélgettek, hogy a kedvező kilátások ellenére még háborítatlanul áll a Berlini Fal és a Vasfüggöny. Mészáros úgy vélte, beszélgetésüket Magyarország osztrák határán kellene folytatni, ahol a tényleges határvonalon tüzet rakva szalonnát sütnének egy piknik keretében úgy, hogy a vendégek egy része Ausztriában, a másik része Magyarországon ül.” (1) Pár nap múlva, az MDF debreceni szervezetének ülésén Mészáros felvetette a tervet, amit Filep Mária támogatott. Mivel Filep úgy vélte, hogy néhány ellenzéki és egy hajdani uralkodócsalád tagjai nem találkozhatnak csak úgy a határon, kibővítette a kört az általa is szervezett „Sorsközösség Tábor” résztvevőivel. A következő ülésre már tervet mutatott be „Piknik a vasfüggöny helyén” címmel. Az időpont augusztus 20-a, a helyszín Fertőrákos határa lett volna. A rendezvény védnökeinek Pozsgay Imrét és Habsburg Ottót javasolta. A végleges dátum augusztus 19-re módosult az augusztus 20.-i állami ünnepre tekintettel, a Páneurópai Piknik nevet kapta. Sikerült felvenni a kapcsolatot Pozsgai Imrével és Habsburg Ottóval, akiket fővédnöknek kértek fel. Ezt követően a tényleges megvalósítás érdekében először a Kőszegi MDF szervezettel próbálták felvenni a kapcsolatot, majd a Magyar Demokrata Fórum soproni szervezetéhez fordultak. A soproni főrendező Magas László (MDF) és Szentkirályi Zsolt (SZDSZ) lett. Az egyeztetett – hivatalos program – szerint 2014. augusztus 19-én 14 órakor sajtótájékoztató a soproni Lővér Szálloda teraszán, majd 15 órakor piknik a határon. A pikniken „hivatalos” delegáció vett volna részt, akiket Balla Árpád határőrparancsnok és osztrák kollégája, Johann Göltl hivatalosan beléptetett volna a piknikre. A program szerint, a határra busszal érkező delegáció a határt gyalogosan átlépve Szentmargitbánya főterére ment volna, ahol Andreas Waha és Csóka Pál készült a delegáció fogadására, a helyi fúvószenekarral. Ezt követően a delegáció visszament volna a határra, majd Sopronpusztára, a Piknik helyszínére, ahová a hivatalos programot tervezték. A Páneurópai Piknik A pikniken nem vett részt a két fővédnök, Pozsgai Imre és Habsburg Ottó. Maga a hivatalos „delegáció” sem érkezett meg. A határnyitást engedélyező írásos engedélyt nem kapta meg sem Balla Árpád magyar, sem Johann Göltl osztrák határőrparancsnok. Mindkét határőrség tűzparancsa hatályban volt, azt nem változtatták és nem oldották fel sem a magyar sem az osztrák hatóságok. A 15.00 órára tervezett delegáció érkezés előtt néhány perccel a mintegy százméteres távolságra belátható útszakaszon feltűnt egy nagy gyalogoscsapat keletnémet Balla Árpád elébük ment a kapu elé, ahol hamar kiderült, hogy Ausztriába kívánnak távozni. A további kérdésekre már nem adtak lehetőséget, a kapuszárnyakat benyomva átözönlöttek Ausztriába. Az NDK-beli menekültek az első hullám után csapatosan vagy családonként, de egyesével is folyamatosan érkeztek a határátkelőhöz. A magyar határőrök Magyarországnak háttal kezelték az osztrák útleveleket – a hivatalos programtól eltérően. A menekültek a magyar határőröket hátulról kerülgetve – néha majdnem fellökve – özönlöttek át a határon. Az osztrák vendégek, sorukra várva, udvariasan folyosót nyitva engedték a menekülteket Szentmargitbánya irányába. A Sorsközösség Tábor résztvevői nyolc nyelven felolvasták a szervezők felhívását Főzték a gulyást, sütötték a kolbászt, szalonnát, volt sör, fröccs, minden, amit szem-száj megkívánhat, miközben kilométer hosszan bontották a drótot, komolyan véve a szervezők „Bontsd és vidd” jelszavát. Egészen addig, míg le nem szakadt az ég (1). Wir sind das Volk A kommunista hatóságok folyamatos propagandája azt hangsúlyozta, hogy maga a nép van hatalmon a kommunista diktatúrákban. Az ezt vitatók erre válaszként adták ezt a mondást: nem ti hanem mi vagyunk a nép. (Conno: Danton halála) (Martin Scorsese: Taxi driver: We are the People) Polgárok: Magyar polgárok A Német Demokratikus Köztársaság menekülő polgárai Mészáros Ferenc, Magyar Demokrata Fórum, Debrecen Filep Mária, Magyar Demokrata Fórum, Debrecen Magas László, Magyar Demokrata Fórum, Sopron Balla Árpád alezredes, a Sopronpusztai ideiglenes határátkelő helyszíni parancsnoka Kurt-Werner Schulz, Weimar Pozsgai Imre fővédnök Habsburg Ottó fővédnök Kronológia: 1989 február A magyar kormány párthetározat alapján bontatja a vasfüggönyt. 1989 május 2 A magyar kormány bejelenti, hogy a nyugati határszélen húzódó műszaki határzár lebontását megkezdte, rövidesen befejezi. 1989. június 20 Mészáros Ferenc, a Magyar Demokrata Fórum Debreceni Szervezetének tagja felveti egy határtérségben történő szalonnasütés ötletét Habsburg Károlynak, a Habsburg Ottó előadását követő vacsorán. 1989. augusztus 17 Balla Árpádot táviratban értesítették, hogy a Páneurópai Pikniken keletnémetek nagylétszámú megjelenése várható 1989. augusztus 19 délután 14 óra: Sajtótájékoztató a Lővér Szálló teraszán 1989. augusztus 19 délután 14 óra 57 perc: a határkapuhoz érkezik 150-200 NDK állampolgár menekült, akik elmondják Balla Árpád határőr parancsnoknak, hogy Ausztriába mennek, majd közvetlenül ezután áttörik a határon levő kaput. 1989. augusztus 19 délután 14.30 körül megérkezik a hivatalos küldöttség a Páneurópai Piknikre. 1989. augusztus 19 -én és az ezt követő napokban számos NDK állampolgár menekül át egyrészt a pikniknél másrészt a zöld határon Ausztriába. 1989 augusztus 21 A Magyar Határőrség lezárja és kiüríti a soproni zsákot 1989 augusztus 21 után Pozsgai Imre közbelépésére a Magyar Határőrség kiüríti a pozsonyi zsák területét 1989 vége: a határnyitás folyamata és a Páneurópai Piknik hatalmas média visszhangja döntő hatással van a Berlini Fal lerombolására és Németország egyesülésére. A Páneurópai Piknik jelentősége „Ne feledjük, hogy a Brandenburgi Kapu alatti föld magyar föld. A Berlini Fal lebontása Magyarországon kezdődött , a német újraegyesítés felé az első lépés a páneurópai Pikniken történt.” Helmut Kohl nyugatnémet kancellár 1990 október 1-jén. Hasonlóképpen vélekedik Pozsgai Imre is, aki szerint a Páneurópai Piknik magyar polgárok által kezdeményezett és végrehajtott esemény volt, amely döntő szerepet játszott a Német Demokratikus Köztársaság felbomlására, a német egység megvalósulására, majd ezeken keresztül a Berlini Fal lerombolására is. Források: 1. Beszélgetés Nagy Lászlóval: Bizánci megoldás vagy kontármunka? A Páneurópai Piknik történetéhez http://ketezer.hu/2009/11/beszelgetes-nagy-laszloval-bizanci-megoldas-vagy-kontarmunka-a-paneuropai-piknik-tortenetehez/ 2. 25 éves a Páneurópai piknik - megkezdődtek a megemlékezések http://www.kisalfold.hu/soproni_hirek/paneuropai_piknik_-_orban_viktor_szabadsagharcos_nep_vagyunk_-_fotok/2394461/ /hozzáférés: 2014.08.21)English: © © Derzsi Elekes Andor, Budapest 2014, You are authorised to use these photos and vids under Creative Commons – even for commercial, for profit purposes. Photos must be attributed to Derzsi Elekes Andor. All of the photos and vids in the Metapolisz DVD line are under Creative Commons and can be used even for commercial – for profit – purposes. Recommended Citation Derzsi Elekes Andor: Metapolisz DVD line http://nektar.oszk.hu/en/manifestation/2623913